《梅花村怀东坡》
明代·韩鸣凤

天汉桥西雪里村，昔年仙迹到今存。峰头白鹤留形影，洞口梅花写梦魂。

剪碎山云飞锦字，呼来江月坠芳尊。青苗有意不归去，啼鸟野花空掩门。

作者简介：韩鸣凤，字伯仪。博罗人。明神宗万历元年（一五七三）举人，任邵武训导，擢高邮知州，寻改知沅州。因忤贵州巡抚，弃官归。以子日缵贵，赠礼部右侍郎。年七十卒。清乾隆《博罗县志》卷一二有传。